— Я ўсё жыццё працую з людзьмі. І калектыў, якім сёння кірую, — гэта людзі розных узростаў, характараў, поглядаў і г. д. Таму лічу, што без педагагічнай адукацыі — ведання асноў педагогікі і псіхалогіі — выконваць свае абавязкі было б значна цяжэй. І, нягледзячы на тое што ў станаўленні чалавека ўсё ўзаемазвязана — выхаванне ў сям’і, жыццёвае асяроддзе, сфера дзейнасці і многае іншае, ролю прафесійных ведаў пераацаніць не тое што складана — проста немагчыма.